Timor
Timor je ostrvo u grupi Malih Sundskih ostrva u Malajskom arhipelagu, podeljeno je između Istočnog Timora i Indonezije i ima površinu od 30.777 kvadratnih kilometra.

Istorija 
Timor je početkom 16. veka otkrio portugalski istraživač Antonio de Abreu, koji je bio u potrazi za ostrvima začina. I pre toga su na ostrvima postojala mala kraljevstva o kojima se malo zna. 

Ostrvo je politički podeljeno već vekovima: Zapadni Timor, koji je bio poznat kao Holandski Timor od 1800-ih do 1947. kada je postao deo Indonezije; i Istočni Timor koji je bio poznat kao Portugalski Timor 1596. do 1975. Japanske snage su okupirale celo ostrvo između 1942. do 1945. 

Indonezija je izvršila invaziju 1975. i anektirala Istočni Timor, samo 9 dana posle njegovog proglašenja nezavisnosti od Portugala. Istočni Timor je postao nezavisan 2002, posle referenduma održanog 1999. pod patronatom UN.

Geografija 
Ostrvo Timor (približne koordinate: 125° istok, 9° jug) je dugačko oko 500 kilometara, i široko 80 kilomatara. Prostire se u pravcu jugoistok-severozapad. Timor je najistočnije od Malih Sundskih ostrva. Južno od ostrva je Timorsko more koje ga odvaja od Australije. Najviši vrh je Tatamilau (2.960 metara).

Indonezijski zapadni Timor (Timor Barat), pripada provinciji Nusa Tengara Timur, ima površinu od 19.000 km², gde živi oko 2 miliona ljudi. Glavni grad je Kupang. Demokratska republika Istočni Timor (Timor-Leste), kojoj pripada enklava na severnoj obali zapadnog Timora Okusi-Ambeno, i dva mala ostrva Atauro i DŽako, ima 15.007 km² i oko milion stanovnika. Glavni grad Istočnog Timora je Dili.

Spoljašnje veze 

 The Languages of East Timor  (Memento vom 19. Januar 2008 im Internet Archive)

Otoci u Indoneziji
Geografija Istočnog Timora